पंजाब सरकार का अहम फैसला, राज्य में और खोले जाएंगे मोहल्ला क्लीनिक
punjabkesari.in Tuesday, Aug 16, 2022 - 03:10 PM (IST)
संगरूर (सिंगला) : पंजाब के मुख्यमंत्री भगवंत मान ने आजादी की 75वीं वर्षगांठ के मौके पर 75 आम आदमी मोहल्ला क्लीनिकों को समर्पित किया जिसका उद्घाटन कल शाम पूरे पंजाब में अलग-अलग जगहों पर किया गया। इसके साथ ही मुख्यमंत्री मान ने आज राज्य में 25 और मोहल्ला क्लीनिक स्थापित करने का निर्णय लिया है। यह जानकारी उन्होंने सोशल मीडिया पर सांझा की है।
मुख्यमंत्री मान ने कहा कि पंजाबियों के लिए एक और अच्छी खबर है। उन्होंने कहा कि हमारी सरकार ने तय किया है कि प्रदेश में 25 और मोहल्ला क्लीनिक बनने को तैयार हैं और उन लोगों को भी समर्पित किया जाएगा। अब 100 मोहल्ला क्लीनिक पंजाब में लोगों की सेवा करेंगे। इसके अलावा उन्होंने कहा कि 'आप' सुप्रीमो अरविंद केजरीवाल के नेतृत्व में पंजाब में स्वास्थ्य क्रांति जारी है। उल्लेखनीय है कि कल देश की 75वीं वर्षगांठ के मौके पर पंजाब में अलग-अलग जगहों पर 75 आम आदमी क्लीनिकों का उद्घाटन किया गया, जिसके जरिए लोगों को स्वास्थ्य सुविधाएं मुहैया कराई जाएंगी। जानकारी के मुताबिक कई जगह लोगों ने उद्घाटन के बाद ही मोहल्ला क्लीनिक से इलाज कराना शुरू कर दिया।
अपने शहर की खबरें Whatsapp पर पढ़ने के लिए Click Here
पंजाब की खबरें Instagram पर पढ़ने के लिए हमें Join करें Click Here
अपने शहर की और खबरें जानने के लिए Like करें हमारा Facebook Page Click Here